Johnny Test

Johnny Test er en amerikansk-canadisk animasjonsserie som har gått på forskjellige amerikanske kanaler fra 2005 til 2008 (blant annet Kids' WB). Den handler om Johnny Test som er en helt vanlig elleve år gammel gutt som bor i byen Porkbelly. Det eneste uvanlige med ham er at han har to supergeniale tvillingsøstre som utfører eksperimenter på ham. I Norge ble serien sendt på Cartoon Network, Disney Channel og Disney XD.

Figurer 
 Johnny Test – Johnny Test drømmer om å bli best i basketball, kjøre monstertrucker, be den søteste jenta på skolen ut på en date og bli en superhelt kalt Johnny X. Susan og Mary Test kan gjøre de drømmene til virkelighet.

 Dukey – Dukey er en snakkende hund og Johnnys beste venn. Han er mye smartere enn Johnny.

 Susan og Mary Test – Susan og Mary Test er Johnnys to supergeniale tvillingsøstre. De er begge 13 år gamle. De har sitt eget hemmelige laboratorium ved siden av rommet sitt. De er veldig forelsket i Gil.

 Hugh og Lilla Test – Hugh og Lilla Test er Johnny, Susan og Marys foreldre som alltid serverer middagen klokken 18.00. Hugh er hjemmeværende mens Lilla er karrierekvinne.

 Gil – Gil er en 13 år gammel gutt som er den kjekkeste gutten i byen, og Susan og Mary er veldig forelsket i ham. Han er en god venn av Johnny.

 Herr Black og Herr White – Herr Black og Herr White er to hemmelige agenter som ble sendt av regjeringen for å overvåke Mary og Susans eksperimenter. Etter hvert har de blitt gode venner av Test-familien.

 Bling-Bling-gutten – (heter egentlig Eugene) I likhet med Test-søstrene er Bling-Bling-gutten en oppfinner, og han ser på seg selv som et ondt geni. Formålet med komplottene hans er som regel å få en date med Susan.

Norske stemmer
 Siri Nilsen som Susan Test
 Øyvind B. Lyse som Hugh Test
 Kim Fangen
 Simen Sand
 Hanne Dancke Arnesen
 Hallvard Lydvo
 Morten Rudå
 Trond Teigen
 Erik Skøld

Eksterne lenker 
 
 

Animerte barneserier fra USA
Animerte science fiction-TV-serier fra USA
Animerte eventyrserier fra USA
TV-serier fra 2000-årene, fra USA
Animerte komiserier fra USA